Homo Sapiens en ander diere / Prof. Erik Holm – Kakkerlak Boekhandelaars
Homo Sapiens en ander diere / Prof. Erik Holm
Home / Nie-Fiksie / Homo Sapiens en ander diere / Prof. Erik Holm
Hierdie keur uit Erik Holm se koerantrubrieke fokus op die mens se verhouding met ander lewensvorme en vra vir ernstige besinning oor die mens se plek op die aarde.
In die eerste afdeling kom die mens se saambestaan met ander lewendes ter sprake en word etiese vraagstukke soos uitwissing en uitroeiing bespreek. Ook die ou vraag van oorerwing of opvoeding word uit verskillende hoeke belig. Holm vertel meesleurend van vreemde dierlike verskynsels, soos sommige voëls se spoggerige sterte, maar wys dan op heel vermaaklike wyse daarop dat dié verskynsels ook menslike ekwivalente het! Hy spot ligweg met “groen”sentimente en wanopvattings oor volhoubaarheid, hersiklering en allerhande menslike vrese, maar wys ook op die noodsaak om vermorsing te bekamp. Die laaste afdelings handel oor politieke, ekonomiese en kulturele verskynsels. Hy vra ook of wetenskapsbeoefening soos ons dit ken, dalk sy einde bereik het, want wat bly daar nog oor om uit te vind? Boonop is daar in ons tyd soveel bygelowe, foefies en verdraaide feite in omloop dat rasionele denke dikwels op die agtergrond geskuif word. Laastens raak hy ook aan mooi Afrikaanse diere- en plekname en ons neiging om te bewaar en te vergaar.
In sy rubrieke spreek Erik Holm hom uit oor al wat ’n ding is, of dit nou te make het met politiek, boerdery, hersiklering, die bedreiging van spesies en habitatte, vooroordele of ingewikkelde wetenskaplike teorieë. Of ’n mens nou saamstem met alles wat hy skryf of nie, Erik Holm is altyd intelligent, verrassend en stimulerend.
Homo Sapiens en ander diere / Prof. Erik Holm quantity
SKU: NIE-FIKSIE.NUUT.IMP.001/11/18 Category: Nie-Fiksie
Sagteband met 332 bladsye